ERR kasutab oma veebilehtedel http küpsiseid. Kasutamist jätkates nõustute kõikide ERR-i veebilehtede küpsiste seadetega

Neljapäeval kell 00.20 juhtus liiklusõnnetus Tallinnas Tallinna-Tartu-Võru-Luhamaa 4. kilomeetril, kus 76-aastane mees tegi Honda CR-V-ga paremast reast tagasipööret ja sõitis otsa vasakul sõidureal liikunud Opel Astrale, mida juhtis 38-aastane mees. Honda juht viidi Põhja-Eesti regionaalhaiglasse.

Neljapäeval kell 00.09 juhtus liiklusõnnetus Tallinnas Kivi tänaval, kus 27-aastane mees alustas sõitu Audi A6-ga ja sõitis otsa 48-aastasele mehele. Jalakäija toimetati Põhja-Eesti regionaalhaiglasse, kus ta suri.

Kell 18.55 juhtus liiklusõnnetus Tallinnas F.R.Kreutzwaldi 23 juures, kus reguleerimata ülekäigurajal jalgrattal teed ületanud 10-aastane tüdruk sai löögi Toyota Avensiselt, mida juhtis 68-aastane mees. Rattur toimetati Tallinna lastehaiglasse.

Kell 18 juhtus liiklusõnnetus Tartu maakonnas Vorbuse-Kardla maantee 12. kilomeetril, kus veok Scania virtsatsisterniga kaotas kruusateel juhitavuse ja paiskus ümber. Veokijuht, 62-aastane mees, toimetati Tartu ülikooli kliinikumi kontrolli.

Kell 17.57 juhtus liiklusõnnetus Võru maakonnas Rõuge vallas Plaani külas Näki kinnistu juures erateel, kus 65-aastane mees sõitis registreerimata traktoriga kraavi ja traktor vajus talle peale. Juht toimetati Tartu ülikooli kliinikumi.

Kell 13.20 juhtus liiklusõnnetus Lääne-Viru maakonnas Tapa vallas Vahakulmu külas Jõepere-Vahakulmu maantee 8,1. kilomeetril, kus 53-aastane mees sõitis BMW-ga vastu teetruupi. Juht toimetati Rakvere haiglasse ja autos olnud 43-aastane naine toimetati Põhja-Eesti regionaalhaiglasse.

Kolmapäeval ja ööl vastu neljapäeva juhtus üle Eesti kaheksa raskemat liiklusõnnetust, milles sai viga kaheksa inimest ja üks hukkus.

Hea lugeja, näeme et kasutate vanemat brauseri versiooni või vähelevinud brauserit.



Parema ja terviklikuma kasutajakogemuse tagamiseks soovitame alla laadida uusim versioon mõnest meie toetatud brauserist: